
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 12363 

Έγκριση του Οργανισμού Εσωτερικής Υπηρεσίας της Δη'μρτικής Επι¬ 
χείρησης Ύδρευσης-Αποχέτευσης Δήμου Ναυπλίου (Δ.Ε.Υ.Α.Ν.). 

Ο ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Το αριθμ. 495/88 Π.Δ/γμα περί συστάσεως της Δημοτικής Επι¬ 
χείρησης Ύδρευσης-Αποχέτευσης Δήμου Ναυπλιέων. 

2. Τις διατάξεις του άρθρ. 7 του Ν. 1069/80 περί κινήτρων για την 
ίδρυση επιχείρησης Ύδρευσης και Αποχέτευσης. 

3. Το αριθμ. 250/89 Π.Δ/γμα περί μεταβιβάσεως αρμοδιοτήτων 
του Υπουργού Εσωτερικών στους Νομάρχες. 

4. Την αριθμ. 16/89 απόφαση του Δ/κού Συμβουλίου της Δημοτι¬ 
κής Επιχείρησης Ύδρευσης-Αποχέτευσης Δήμου Ναυπλιέων, αποφασί¬ 
ζουμε: 

Εγκρίνουμε την αριθμ. 16/89 απόφαση του Διοικητικού Συμβουλίου 
της Δημοτικής Επιχείρησης Ύδρευσης-Αποχέτευσης Ναυπλιέων, με 
την οποία συντάχθηκε ο Οργανισμός Εσωτερικής Υπηρεσίας ως κατω¬ 
τέρω: 

Ο ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ (Ο.Ε.Υ.) 

ΤΗΣ ΔΗΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ ΚΑΙ 
ΑΠΟΧΕΤΕΥΣΗΣ ΔΗΜΟΥ ΝΑΥΠΛΙΕΩΝ 

ΚΕΦΑΛΑΙΟ ΠΡΩΤΟ 
ΚΕΦΑΛΑΙΟ Α' 

Γενικές Διατάξεις 
Άρθρο 1 

Αντικείμενο του Ο.Ε.Υ. 

1. Το πάσης φύσεως προσωπικό της επιχείρησης διέπεται από τον 
παρόντα Ο.Ε.Υ. ειδικότερα δε Ο.Ε.Υ. καθορίζει την οργανωτική δομή 
της επιχείρησης, την διοικητική ιεραρχία, την σύνθεση, τον αριθμό και 
τις αρμοδιότητες των θέσεων του πάσης φύσεως προσωπικού ανάλογα 
με τις ανάγκες της Επιχείρησης. 

Καθορίζει επίσης την κατά μισθολογικά κλιμάκια κατανομή των θέ¬ 
σεων εργασίας κατά ομάδα και ειδικότητα ανάλογα με την βαθμίδα εκ¬ 
παίδευσης, τις αποδοχές, τον τρόπο πρόσληψης και απόλυσης και το αρ¬ 
μόδιο προς αυτό όργανο (Άρθρο 7 Ν. 1069/80) καθώς και κάθε σχε¬ 
τικό με την υπηρεσιακή κατάσταση του προσωπικού. 

2. Το προσωπικό της επιχείρησης συνδέεται με αυτήν με σύμβαση 
εργασίας Ιδιωτικού Δικαίου. 

Άρθρο 2 

Περιπτώσεις προσλήψεων προσωπικού. 

Η πρόσληψη του προσωπικού με σύμβαση εξαρτημένης εργασίας Ιδι¬ 
ωτικού Δικαίου από την επιχείρηση επιτρέπεται: 

α) Για την πλήρωση προβλεπομένων οργανικών θέσεων από τον πα¬ 


ρόντα Οργανισμό Εσωτερικής Υπηρεσίας (Ο.Ε.Υ.). 

β) Για κάλυψη παροδικών αναγκών. 

ΚΕΦΑΛΑΙΟ Β’ 

Οργάνωση - Σύνθεση - Αρμοδιότητες υπηρεσιών 
Άρθρο 3 

Συγκρότηση Υπηρεσιών, 

Η συγκρότηση των υπηρεσιών της επιχείρησης διαρθρούνται ως 
εξής: 

α) Διεύθυνση Υπηρεσιών 

β) Γραμματεία Διοικητικού Συμβουλίου και Διευθύνσεως Υπηρε¬ 
σιών ..^ ■ 

γ) Διοικητική και Οικονομική Υπηρεσία 

δ) Τεχνική Υπηρεσία 

ε) Γραφείο Χημικού Ελέγχου και αναλύσεων 
Άρθρο 4 

Διοικητική Ιεραρχία ΔΕΥΑΝ. 

Η Διοικητική Ιεραρχία της ΔΕΥΑΝ διαιρείται στις ακόλουθες βαθμί¬ 
δες. 

1η βαθμίδα Ιεραρχίας: Διευθυντής Υπηρεσιών 

2η βαθμίδα Ιεραρχίας: Προϊστάμενοι Υπηρεσιών 

3η βαθμίδα Ιεραρχίας: Υπεύθυνοι Γραφείων και Συνεργείων. 

Άρθρο 5 

Αρμοδιότητες Διευθύνσεως Υπηρεσιών. 

Τα καθήκοντα, τα δικαιώματα, οι αρμοδιότητες της Διεύθυνσης 
Υπηρεσιών είναι: 

α) Τα προβλεπόμενα από τις διατάξεις του Ν.1069/80 (ΦΕΚ 191/ 
80). 

β) Την επίλυση κάθε αμφισβήτησης γύρω από την αρμοδιότητα κάθε 
υπηρεσίας. 

γ) Την επίλυση για πρόσληψη εκτάκτου εργατικού εργατοϋπαλληλι- 
κού προσωπικού για απασχόληση ορισμένου χρόνου για κάλυψη εκτά¬ 
κτων και κατεπειγουσών αναγκών σύμφωνα με το άρθρο 30 του παρό¬ 
ντος. 

δ) Την εισήγηση προς το Διοικητικό Συμβούλιο της ΔΕΥΑΝ του κα¬ 
θορισμού της τιμολογιακής πολιτικής της επιχείρησης. 

ε) Γενικά ο Δ/ντής Υπηρεσιών είναι υπεύθυνος και υπόλογος απένα¬ 
ντι στο Διοικητικό Συμβούλιο της ΔΕΥΑΝ για την εύρρυθμη και καλή 
λειτουργία της επιχείρησης. 

στ) Τον Διευθυντή Υπηρεσιών όταν απουσιάζει ή έχει κώλυμμα, ανα¬ 
πληρώνει μετά από απόφαση του Διοικητικού Συμβουλίου ο αμέσως 
επόμενος σε βαθμό Προϊστάμενος τμήματος. 

Άρθρο 6 

Αρμοδιότητες Γραμματείας Διοικητικού Συμβουλίου 
και Διεύθυνσης Υπηρεσιών. 

Η γραμματεία του Διοικητικού Συμβουλίου και της Γενικής Διεύθυν¬ 
σης επιμελείται: 

α) Της συγκέντρωσης των αναγκαίων στοιχείων προς ενημέρωση 
του Προέδρου και των μελών του Διοικητικού Συμβουλίου της προπα- 
ρασκευής των θεμάτων προς εκπλήρωση των καθηκόντων τους της εν 
γένει αλληλογραφίας τους, της δακτυλογράφησης και οργανώσεώς της 
με τις υπηρεσίες και το κοινό. 

β) Της καταχώρησης των αποφάσεων του Δ.Σ. σε ειδικό βιβλίο που 
αριθμείται και μονογραφείται από τον πρόεδρο του Δ.Σ. 

Σε περίπτωση χρησιμοποίησης μαγνητοφωνικής συσκευής για την 
μαγνητοφώνηση των Πρακτικών, επιμελείται της μαγνητοφώνησης 
και της απομαγνητοφώνησής τους. 

γ) Της κοινοποίησης των αποφάσεων του Διοικητικού Συμβουλίου, 
καθώς και κάθε εργασίας σχετικής με την συγκρότηση και λειτουργία 
κ.λπ. του Διοικητικού Συμβουλίου. 

δ) Της προπαρασκευής των θεμάτων για την άσκηση των αρμοδιοτή¬ 
των του Δ/ντή Υπηρεσιών. 

ε) Κάθε εργασία σχετική με την ενάσκηση των αρμοδιοτήτων του Δ/ 
ντή Υπηρεσιών. 

στ) Τήρηση αρχείου Δ.Σ. και Δ/νσης Υπηρεσιών. 

ζ) Τήρηση πρωτοκόλλου. 

Άρθρο 7 

Διάρθρωση - Αρμοδιότητες Διοικητικής και 
Οικονομικής Υπηρεσίας. 

Η Διοικητική και Οικονομική Υπηρεσία καταρτίζεται από τα πιο 
κάτω τμήματα: 

1) Τμήμα Διοίκησης 

2) Τμήμα οικονομικής Διοίκησης και λογιστικού. 

Στην αρμοδιότητα της Διοικητικής και Οικονομικής Υπηρεσίας (ανά¬ 
γονται τα πιο κάτω θέματα που κατανέμονται μεταξύ των τμημάτων 
αυτής ως εξής: 

1) Τμήμα Διοίκησης 

- Αποδοχές - χορήγηση επιδομάτων - οδοιπορικά έξοδα κ.λπ. του 
προσωπικού. 

- Η. εν γένει υπηρεσιακή κατάσταση και απόλυση του προσωπι¬ 
κού. 

- Η υπερωριακή απασχόληση και αμοιβή. 

- Υγειονομική περίθαλψη και νοσηλεία του προσωπικού. 

- Έκδοση μισθολογικών καταστάσεων. 

- Παραλαβή και διεκπεραίωση των αιτήσεων του προσωπικού. 

- Ενημέρωση του προσωπικού για θέματα που το αφορούν. 

- Λήψη μέτρων για την πρόληψη εργατικών ατυχημάτων, όπως επί¬ 
σης και μέτρα υγιεινής που σχετίζονται με τον ανθρώπινο παράγοντα. 

- Σύνταξη προγράμματος εκπαίδευσης του προσωπικού. 

- Την αποστολή του ετήσιου ενημερωτικού Δελτίου. 

- Κάθε θέμα συναφές με την εν γένει υπηρεσιακή κατάσταση του 
Προσωπικού. 

- Κάθε εργασία που ήθελε ανατεθεί σ’ αυτό από τον Δ/ντή Υπηρε¬ 
σιών. 

2) Τμήμα Οικονομικής Διοίκησης και Λογιστικού. 

α) Γενικής Λογιστικής 

- Τήρηση των λογιστικών βιβλίων, λογαριασμών, λογιστικών κατα¬ 
στάσεων, Τέλους χρήσεως, μητρώων και εκθέσεων προς την διοίκηση. 

- Σύνταξη ισοζυγίων και ισολογισμών και απολογισμού. 

- Κατασκευή στατιστικών πινάκων και στατιστική αυμπερασματο- 
λογία. 


β) Ταμείο 

- Εισπράξεις λογαριασμών. 

- Πληρωμές δαπανών. 

- Τήρηση βιβλίου Ταμείου. 

- Παρακολούθηση τραπεζιτικών λογ/μών. 

- Σύνταξη προγράμματος ρευστότητας. 

γ) Βεβαίωσης εσόδων και Οικονομικού Σχεδιασμού. 

- Καταμέτρηση κατανάλωσης νερού και η έκδοση των λογ/μών. 

- Βεβαίωση εσόδων. 

- Σύνταξη προϋπολογισμού. 

- Κοστολόγηση και Τιμολόγηση παρεχομένων Υπηρεσιών. 

- Εισηγήσεις τροποποιήσεων προϋπολογισμού. 

- Έλεγχος δικαιολογητικών πληρωμής. 

δ) Γραφείο μηχανογράφησης 

- Προγραμματισμός, λειτουργία και συντήρηση Η/Υ. 

Άρθρο 7 

Διάρθρωση - Αρμοδιότητες Τεχνικής Υπηρεσίας. 

Την Τεχνική Υπηρεσία απαρτίζουν τα κάτωθι τμήματα: 

- Τμήμα δικτύων ύδρευσης και αποχέτευσης που έχει τις εξής αρμο¬ 
διότητες: 

1. Μελέτη, κατασκευή, λειτουργία και συντήρηση των δικτύων 
ύδρευσης κάι αποχέτευσης, υδραγωγείων, μεταφορά ύδατος και των 
τεχνικών αυτών έργων. 

2. Επίβλεψη των υπό της επιχειρήσεως εκτελουμένων έργων. 

3. Χορήγηση παροχών προς τους καταναλωτές και η σύνδεσις αυτών 
με το δίκτυο ύδρευσης. 

β) Τμήμα μηχανολογικού, ηλεκτρολογικού και Χημικών αναλύσεων 
που έχει τις εξής αρμοδιότητες: 

1) Μελέτη, εγκατάσταση, λειτουργία και συντήρηση αντλητικών συ¬ 
γκροτημάτων. 

2) Προμήθεια, τοποθέτηση, επισκευή και έλεγχος υδρομετρητών. 

3) Προμήθεια, λειτουργία και συντήρηση οχημάτων και μηχανημά¬ 
των της επιχείρησης. 

4) Χημικός Έλεγχος ύδατος και αποβλήτων. 

γ) Στο τμήμα προμηθειών και αποθήκης που έχει τις εξής αρμοδιό¬ 
τητες: 

1. Προγραμματισμός των προμηθειών ή σύνταξη προδιαγραφών και 
η αξιολόγηση των προσφορών. 

- 2. Την εκτέλεση των συμβάσεων, ο έλεγχος και η παραλαβή των 
εφοδίων ύδρευσης και αποχέτευσης. 

3. Την αποθήκευση των εφοδίων ύδρευσης και αποχέτευσης. 

4. Την τήρηση των βιβλίων αποθήκης, την έκδοση δελτίου αποθήκης 
κ.λπ. 

ΚΕΦΑΛΑΙΟ Γ- 

Κατάταξη θέσεων - Αποδοχές - Προσόντα. 

Άρθρο 8 

1. Για τον καθορισμό των αποδοχών του προσωπικού θα ισχύει ανα¬ 
λογικά ο Νόμος 1505/1984, όπως εκάστοτε ισχύει. 

Ο εργαζόμενος έχει το δικαίωμα να επιλέξει να αμοίβεται με τις απο¬ 
δοχές που ενδεχόμενα θα προβλέπει κάποια κλαδική συλλογική σύμ¬ 
βαση ιδιωτικού δικαίου της ειδικότητάς του χωρίς να δικαιούται άλλες 
αποδοχές προβλεπόμενες από τον ΟΕΥ. 

2. Για την πλήρωση των θέσεων απαιτούνται τα εκάστοτε για τους 
δημοτικούς υπαλλήλους προβλεπόμενα προσόντα διορισμού πλην του 
ανωτάτου και κατωτάτου ορίου ηλικίας. 

3. Τα ειδικά και ιδιαίτερα προσόντα του πιο πάνω προσωπικού ορίζο¬ 
νται παρακάτω: 

ΚΑΤΗΓΟΡΙΑ 

ΕΙΔΙΚΟΤΗΤΑ 

ΠΡΟΣΟΝΤΑ 

ΑΡΙΘ. 

ΘΕΣΕΩΝ 

ΜίΣΘ. ΚΛΙΜΑΚΙΟ 
ΕΙΣΑΓ. ΚΑΤΑΛ. 

Γεν. Θέσεων 

Διευθυντής Υπηρεσιών 

ΑΠΑΡΑΙΤΗΤΑ. Πτυχιούχος Ανωτάτης Σχο¬ 
λής Δημοσίου Δικαίου και Πολιτικών Επιστη¬ 
μών Εσωτερικού ή Εξωτερικού με Αναγνωρι¬ 
σμένο Πτυχίο από το Ελλ. Δημόσιο. 

Προϋπηρεσία σε υπεύθυνη Διοικητική Θέση. 
ΠΡΟΑΙΡΕΤΙΚΑ: Γνώση ξένης γλώσσας. 

1 

16-1 ή 15-1 


Προϊστάμενος Διοικητικής 
& Οικονομικής Υπηρεσίας 

ΑΠΑΡΑΙΤΗΤΑ: Πτυχιούχος Ανωτάτης Οικο¬ 
νομικής Σχολής κατά προτίμηση ΑΣΟΕΕ ή 
ΑΒΣΠ ή ΑΒΣΘ ή αντιστοίχου Σχολής Εξωτερι¬ 
κού με αναγνωρισμένο Πτυχίο από Ελλ. Δημό¬ 
σιο. 

ΠΡΟΑΙΡΕΤΙΚΑ: Προϋπηρεσία σε υπεύθυνη 
θέση λογιστηρίου Ιδιωτικής ή Δημόσιας Επιχεί¬ 
ρησης. 

1 

16-1 


Προϊστάμενος 

Τεχνικής Υπηρεσίας 

ΑΠΑΡΑΙΤΗΤΑ: Πολ. Μηχανικός ή Αρχιτέ- 
κτων Μηχανικός Πολυτεχνικής Σχολής Εσωτ. 
ή Εξωτ. με ανεγνωρισμένο Πτυχίο από το Ελλ. 
Δημόσιο. 

ΠΡΟΑΙΡΕΤΙΚΑ: Αποδεικνυόμενη Προϋπηρε¬ 
σία σε μελέτη και επίβλεψη έργων. 

1· 

15-1 

ΤΕΧΝΙΚΩΝ 

Τεχνολόγων Υπομηχανικών 
Κλάδου Πολ. Μ ηχ/κών 

ΑΠΑΡΑΙΤΗΤΑ: Πτυχίο Ανωτέρας Σχολής Τε¬ 
χνολόγων Μηχανικών Τμήμα Τεχνολόγων 
Πολ. Μηχανικών κατεύθυνση Δομικών Έργων. 
ΠΡΟΑΙΡΕΤΙΚΑ: Αποδεικνυόμενη προϋπηρεσία 
τουλάχιστον 2 χρόνων σε έργα ύδρευσης και 
αποχέτευσης. 

1 

18-3 


Ηλεκτρολόγος 

ΑΠΑΡΑΙΤΗΤΑ: Απολυτήριος τίτλος τεχνικού - 
επαγγελματικού λυκείου ή τεχνικής-επαγγελμ- 
ατικής σχολής δευτεροβάθμιας εκπαίδευσης ή 
σχολής μαθητείας του 0ΑΕΔ ή άλλως ισότιμης 
σχολικής μονάδος. 

Προϋπηρεσία 5 ετών. Αποδεικνυόμενη εμπειρία ■ 
στην ειδικότητα αυτή. 


24-9 

Εργοδηγός 

Δομικών Έργων 

ΑΠΑΡΑΙΤΗΤΑ: Πτυχίο μέσης σχολής Εργοδη¬ 
γών αναγνωρισμένης. 

ΠΡΟΑΙΡΕΤΙΚΑ: Αποδεικνυόμενη εμπειρία 
στην ειδικότητα αυτή. 

1 

23-8 

Εργοδηγός 

Τοπογράφος 

ΑΠΑΡΑΙΤΗΤΑ: Πτυχίο μέσης σχολής Εργοδη¬ 
γών. 

ΠΡΟΑΙΡΕΤΙΚΑ: Αποδεικνυόμενη εμπειρία, 
στην ειδικότητα αυτή. 

1 

23-8 

Αρχιτεχνίτης 

ΑΠΑΡΑΙΤΗΤΑ: Πτυχίο μέσης Τεχνικής σχο¬ 
λής και τριετή τουλάχιστον εμπειρία, ή άνευ πτυ¬ 
χίου με 1 θετή όμως σχετική εμπειρία σαν τεχνί¬ 
της. 

1 

23-8 

Τεχνίτης Υδρομέτρων 

ΑΠΑΡΑΙΤΗΤΑ: Πτυχίο σχετικής ειδικότητας 
Μέσης Τεχνικής Σχολής ανεγνωρισμένης ή δε¬ 
τής προϋπηρεσία σε οποιονδήποτε. εργοδότη 
αποδεικνυόμενη. 

ΠΡΟΑΙΡΕΤΙΚΑ: Βεβαίωση εργοστασίου κατα¬ 
σκευής υδρομετρητών για εκπαίδευση επί του 
αντικείμενου. 

1 

24-9 

Τεχνίτες υδραυλικοί 

ΑΠΑΡΑΙΤΗΤΑ: Πτυχίο σχετικής ειδικότητος 
Μέσης Τεχνικής Σχολής ανεγνωρισμένης ή δε¬ 
τής προϋπηρεσία σε οποιοδήποτε εργοδότη απο- 
δεικνυόμενη. 

ΠΡΟΑΙΡΕΤΙΚΑ: Προϋπηρεσία (3) τριών 

4 - 

24-9 ·> 


ετών. 

ΚΑΤΗΓΟΡΙΑ 

ΕΙΔΙΚΟΤΗΤΑ 

ΠΡΟΣΟΝΤΑ 

ΑΡΙΘ. 

ΘΕΣΕΩΝ 

ΜΙΣΘ. ΚΛΙΜΑΚΙΟ 
ΕΙΣΑΓ. ΚΑΤΑΛ. 


Βοηθός Τεχνίτου 

ΑΠΑΡΑΙΤΗΤΑ: Απολυτήριο 3ταξίου Γυμνα¬ 
σίου και στοιχειώδεις γνώσεις ειδικότητάς του ή 
Απολυτήριο Δημοτικού και επαρκείς γνώσεις ει¬ 
δικότητάς του. 

ΠΡΟΑΙΡΕΤΙΚΑ: Προϋπηρεσία. 

1 

26-11 


Σχεδιαστές 

ΑΠΑΡΑΙΤΗΤΑ: Πτυχίο ανεγνωρισμένης Μέ¬ 
σης Σχολής Τεχνικής Εκπαίδευσης. 
ΠΡΟΑΙΡΕΤΙΚΑ: Προϋπηρεσία. 

1 

23-8 


Χημικός Μηχανικός 

ΑΠΑΡΑΙΤΗΤΑ: Πτυχίο Ανωτάτης Σχολής του 
Εσωτερικού ή Εξωτερικού αναγνωρισμένο από 
το Ελληνικό Δημόσιο με την Ειδικότητα Χημι¬ 
κού ή Χημικού Μηχανικού. 

ΠΡΟΑΙΡΕΤΙΚΑ: Προϋπηρεσία τουλάχιστον 
δύο ετών. 

1 

16-1 


Τεχνίτες μηχανικοί 
Αυτοκινήτων 

ΑΠΑΡΑΙΤΗΤΑ: Πτυχίο μέσης Τεχνικής Σχο¬ 
λής αντίστοιχης ειδικότητος ή εμπειρία ισοδυνα- 
μούσα με εξειδίκευση. 

1 

24-9 

ΤΕΧΝΙΚΟΔΙ- 

ΟΙΚΗΤΙΚΟΙ 

Χειριστής Η/Υ 

ΑΠΑΡΑΙΤΗΤΑ: Απόφοιτος Λυκείου Πτυχίο 
Σχολής αντίστοιχης ειδικότητος, γνώσεις γρα- 
φομηχανής. 

ΠΡΟΑΙΡΕΤΙΚΑ: Αγγλικά, Προ/σία. 

1 

24-9 


ΑΠΟΘΗΚΑΡΙΟΣ 

ΑΠΑΡΑΙΤΗΤΑ: Απολυτήριο Λυκείου ή εξατα¬ 
ξίου Γυμνασίου. 

ΠΡΟΑΙΡΕΤΙΚΑ: Προϋπηρεσία (3) τριών ετών 
σε αντίστοιχη θέση. 

1 

24-9 


Σημειωτές Υδρομέτρων 

ΑΠΑΡΑΙΤΗΤΑ: Απολυτήριο 3ταξίου Γυμνα¬ 
σίου ή Πτυχίο Αναγνωρισμένης Τεχνικής Σχο¬ 
λής Μαθητείας ΟΑΕΔ. 

ΠΡΟΑΙΡΕΤΙΚΑ: Αποδεικνυόμενη εμπειρία 
στην συντήρηση υδρομετρητών. 

1 

26-11 

Διοιχητι- 

χοοικονομικών 

Λογιστές 

Βεβαιωτές 

ΑΠΑΡΑΙΤΗΤΑ: Απολυτήριο Γυμνασίου ή Λυ¬ 
κείου, προϋπηρεσία δυό ετών σε λογιστήριο. 
ΠΡΟΑΙΡΕΤΙΚΑ: Πτυχίο σχολής Λογιστών ή 
τμήματος Λογιστών Τεχνικού και Επαγγελμα¬ 
τικού Λυκείου (ΚΕΤΕ). 

2 

24-9 


Εισπράκτορες - Ταμίες 

ΑΠΑΡΑΙΤΗΤΑ: Απολυτήριο εξαταξίου Γυμνα¬ 
σίου ή Λυκείου. 

ΠΡΟΑΙΡΕΤΙΚΑ: Προϋπηρεσία σε αντίστοιχη, 
θέση. 

1 

24-9 


Γ ραμματείς 

ΑΠΑΡΑΙΤΗΤΑ: Απολυτήριο Λυκείου ή Εξατα¬ 
ξίου Γυμνασίου. Άριστη γνώση γραφομηχανής. 
ΠΡΟΑΙΡΕΤΙΚΑ: Γνώσεις στενογραφίας. Προϋ¬ 
πηρεσία σε αντίστοιχη θέση. 

1 

24-9 

Γενικών Υπηρεσιών Οδηγοί Αυτοκινήτων 

ΑΠΑΡΑΙΤΗΤΑ: Άδεια ικανότητας οδηγού 
αντίστοιχης κατηγορίας αυτ/του κατά τις υπάρ- 
χουσες διατάξεις και προσόντα διορισμού όπως 
αυτά καθορίζονται στο άρθρο 13 του Π.Δ. 37 
Α/87. 

2 

24-9 


ΠΡΟΑΙΡΕΤΙΚΑ: Προϋπηρεσία σε αντίστοιχο 
όχημα. 

ΚΑΤΗΓΟΡΙΑ ΕΙΔΙΚΟΤΗΤΑ 

ΠΡΟΣΟΝΤΑ 

ΑΡΙΘ. 

ΘΕΣΕΩΝ 

ΜΙΣΘ. ΚΛΙΜΑΚΙΟ 
ΕΙΣΑΓ. ΚΑΤΑΛ. 

Χειριστές Τεχνικού 
Εξοπλισμού - Τεχνίτες 

ΑΠΑΡΑΙΤΗΤΑ: Άδεια χειρισμού αντιστοίχου 
μηχανήματος. 

Τριετής προϋπηρεσία σε αντίστοιχη ειδικότητα, 
και προσόντα διορισμού όπως αυτά καθορίζονται 
στο άρθρο 13 του Π.Δ.37 Α/87. 

1 

24-9 

Χειριστές Γερανού 
εκσκαφέα. 

ΑΠΑΡΑΙΤΗΤΑ: Άδεια χειρισμού αντιστοίχου 
μηχανήματος. 

Προϋπηρεσία: (3) τριών ετών. 

ΠΡΟΑΙΡΕΤΙΚΑ: Γνώσεις χειρισμού άλλων πα¬ 
ρεμφερών μηχανημάτων και προσόντα διορι¬ 
σμού όπως αυτά καθορίζονται στο άρθρο 13 του 

Π.Δ. Α/87. 

1 

23-8 

Εργάτες φύλακες 

ΑΠΑΡΑΙΤΗΤΑ: Απολυτήριο Δημοτικού και 
προσόντα διορισμού κατά το άρθρο 8 του Π.Δ. 

37 Α/87.6 

ΙΔΙΑΙΤΕΡΑ: Απολυτήριο Γυμνασίου. 

28-16 



Άρθρο 9 

Μισθολογική κατάταξη προσωπικού. 

1. Κάθε μισθωτός κατατάσσεται στο μισθολογικό κλιμάκιο της ειδι¬ 
κότητας κατηγορίας και Κλάδου, της αναλόγου θέσεως. 

2. Ο προσλαμβανόμενος ανάλογα με τα ειδικά τυπικά του προσόντα 
κατατάσσεται στο (αντίστοιχο μισθολογικό κλιμάκιο και λαμβάνει τις 
αποδοχές του εισαγωγικού βαθμού του κλιμακίου που κατατάσσε¬ 
ται. 

Δύναται «ανάλογα με τα ιδιαίτερα αυτού προσόντα να λαμβάνει τις 
αποδοχές του αμέσως ανωτέρου εισαγωγικού μισθολογικού κλιμα¬ 
κίου. 

3. Η κατάταξη του προσλαμβανομένου στο αντίστοιχο κλιμάκιο και 
εισαγωγικό βαθμό αυτού γίνεται με απόφαση του Διοικητικού Συμβου¬ 
λίου. 

Άρθρο 10. 

Οι Τεχνίτες Χειριστές γερανού και εκσκαφέα δύναται να επιλέγουν 
μεταξύ της ΕΣΣΕ του κλάδου καί του Νόμου 1505/1984. 

Το προσωπικό της Δ.Ε.Τ.Α.Ν. που έχει προσληφθεί ή θα προσλαμ¬ 
βάνεται με σχέση εργασίας ιδιωτικού δικαίου και με μισθολογικά κλιμά¬ 
κια σύμφωνα με τον Οργανισμό Εσωτερικής Υπηρεσίας εξελίσσεται ως 

εξής: 

1. Οι υπάλληλοι που για διορισμό τους απαιτείται απολυτήριο Δημο¬ 
τικού Σχολείου εξελίσσονται σε δέκα έξι (16) μισθολογικά κλιμάκια με 
εισαγωγικό το 28ον και καταληκτικό τον ΐ3ον. 

2. Οι υπάλληλοι που για διορισμό τους απαιτείται απολυτήριο εξατα¬ 
ξίου Γυμνασίου ή Λυκείου εξελίσσονται σε δέκα έξι (16) μισθολογικά 
κλιμάκια με εισαγωγικό το 24ο και καταληκτικό το 9ο. 

3. Οι υπάλληλοι που δεν έχουν απολυτήριο εξαταξίου Γυμνασίου ή 
Λυκείου έχουν όμως απολυτήριο Γ' τάξης Γυμνασίου ή και άνω εξελίσ¬ 
σονται σε δέκα έξι (16) μισθολογικά κλιμάκια με εισαγωγικό βαθμό τον 
26ον και καταληκτικό τον 11ον. 

4. Οι υπάλληλοι που για διορισμό του απαιτείται πτυχίο Μέσων Τε¬ 
χνικών σχολών ή άλλο ισότιμο εξελίσσονται σε δέκα έξι (16) μισθολο- 
γικά κλιμάκια με εισαγωγικό το 23ο ή 24ο και καταληκτικό το 8ο ή 
9ο. 

5. Οι υπάλληλοι που για διορισμό τους απαιτείται πτυχίο κατώτερης 
Τεχν. σχολής ή ορισμένης ειδικότητας ή εμπειρίας εξελίσσονται σε 16 
μισθολογικά κλιμάκια με εισαγωγικό το 24ο και καταληκτικό το 9ο. 

6. Οι υπάλληλοι με πτυχίο ανωτέρα σχολής εξελίσσονται ως εξής: α) 
Με πτυχίο 2 ετών σε 16 μισθολογικά κλιμάκια με εισαγωγικό το 19ο 
και καταληκτικό το 4ο, β) Με πτυχίο 3 ετών εξελίσσονται σε 16 μισθο- 
λογικά κλιμάκια με εισαγωγικό το 18ο και καταληκτικό το 3ο. 

γ) Με πτυχίο τεσσάρων ετών εξελίσσονται σε δέκα έξι (16) μισθολο- 
γικά κλιμάκια με εισαγωγικό το 17ο και καταληκτικό το 2ο. 


7. Οι υπάλληλοι που για διορισμό τους απαιτείται Πτυχίο Ανωτάτης 
Σχολής εξελίσσονται σε μισθολογικά κλιμάκια ανάλογα με τα χρόνια 
φοίτησης τους ως εξής: 

α) Με πτυχίο τεσσάρων (4) ετών εξελίσσονται σε δέκα έξι (16) μισθο- 
λογικά κλιμάκια με εισαγωγικό το 16ο και καταληκτικό το Ιο. 

β) Με πτυχίο πέντε (5) ετών εξελίσσονται σε δέκα πέντε (15) μισθο- 
λογικά κλιμάκια με εισαγωγικό το 15ο και καταληκτικό το Ιο. 

γ) Με πτυχίο έξι (6) ετών και άνω εξελίσσονται σε δέκα τέσσερα (14) 
με εισαγωγικό το 14ο Και καταληκτικό το Ιο. 

8. Οι εργοδηγοί εξελίσσονται μισθολογικά από το 23ο έως το 8ο μι- 
σθολογικό κλιμάκιο. 

I) Οι βοηθοί τεχνίτες εξελίσσονται μισθολογικά από το 26ο έως το 
11ο μισθολογικό κλιμάκιο με εισαγωγικό το 26ο και καταληκτικό το 
11ο. 

I) Σε κάθε μισθολογικό κλιμάκιο αντιστοιχεί ο ίδιος βασικός μισθός. 
Οι υπάλληλοι που έχουν το ίδιο μισθολογικό κλιμάκιο δικαιούνται το 
βασικό μισθό που (αντιστοιχεί σε αυτό (ανεξάρτητα από τον Κλάδο στον 
οποίο ανήκει η θέση τους. 

II) Ο διοριζόμενος εισέρχεται στην υπηρεσία με το εισαγωγικό κλιμά¬ 
κιο στο οποίο ανήκει η θέση που διορίζεται. 

V) Η κατάταξη των υπηρετούντων υπαλλήλων με σχέση εργασίας 
ιδιωτικού δικαίου με μισθολογικά κλιμάκια γίνεται με το συνολικό 
χρόνο υπηρεσίας που έχουν προσμετρουμένου και του χρόνου προϋπηρε¬ 
σίας των στο Δημόσιο, ΝΠΔΔ, ΟΤΑ, ΔΕΥΝ, και στο Δήμο Ναυπλίου. 

Μισθός μισθολογικών κλιμακίων. 

Στα μισθολογικά κλιμάκια αντιστοιχεί ο ακόλουθος μηνιαίος βασικός 
μισθός: 

α) Στο μισθολογικό κλιμάκιο 28 δραχμές 25.000. 

β) Στο κάθε επόμενο μισθολογικό ο ανωτέρω βασικός μισθός προ¬ 
σαυξάνεται κατά σταθερό ποσοστό 4% και μέχρι συνολικού ποσού 
108% επί του μισθολογικού κλιμακίου 28. 

VI) Επιδόματα: 

1) Πέραν του μηνιαίου μισθού παρέχονται στους υπαλλήλους του πα¬ 
ρόντος άρθρου και τα επιδόματα χρόνου υπηρεσίας, εξομάλυνσης διαφο¬ 
ρών μισθολογίου, οικογενειακών βαρών, μεταπτυχιακών σπουδών, 
εορτών χριστουγέννων, εορτών Πάσχα άδεια όπως αυτά αναγράφονται 
στα άρθρα 8, 9,10, 11, 12, 13, και 14 του Νόμου 1505 (ΦΕΚ 194/ 
3.12.1984 τ.Α). 

Επίσης το Διοικητικό Συμβούλιο της Επιχείρησης μπορεί με από¬ 
φαση του να χορηγεί: 

...και τους εισπράκτορες που διαχειρίζονται χρήματα, σε ποσοστό μέχρι 
10% επί του βασικού μισθού. 

2) Επιδόματα ανθυγιεινής εργασίας σε ποσοστό 15% στο βασικό μι¬ 
σθό στους εργατοτεχνίτες που εργάζονται χειρονακτικά στα δίκτυα 

ύδρευσης και αποχέτευσης εκτός γραφείου και καθ’ όν χρόνο εργάζο¬ 
νται. 

3) Επίδομα θέσεως σε ποσοστό μέχρι 15% επί του βασικού μισθού 
στον Διευθυντή Υπηρεσιών και τους Προϊσταμένους των υπηρεσιών 
(Διοικητικών, Οικονομικών και Τεχνικών). 

4) Οικονομική ενίσχυση υπευθυνότητας 20% επί του βασικού μισθού 
του Διευθυντή. 

5) Προσαύξηση του βασικού μισθού ή ημερομίσθια 10% σε όλο το 
προσωπικό που απασχολεί η Δ.Ε.Υ.Α.Ν. 

II) Υπηρεσία για μισθολογική εξέλιξη και χρονοεπίδομα. 

Ως υπηρεσία για την εξέλιξη των υπαλλήλων της Δ.Ε.Υ.Α.Ν. στα μι- 
σθολογικά κλιμάκια εφαρμόζεται το άρθρο 16 του Ν. 1505/84. 

Επίσης και η προϋπηρεσία στη ΔΕΥΑ και στο Δήμο Ναυπλίου 

Καταβάλλονται επίσης αποζημιώσεις και οδοιπορικά έξοδα για εκτέ¬ 
λεση εργασίας εκτός έδρας της επιχείρησης, με απόφαση του Διοικητι¬ 
κού Συμβουλίου της Δ.Ε.Υ. Στο προσωπικό της Επιχείρησης εφαρμόζε¬ 
ται το σύστημα Α.Τ.Α. Το ποσοστό με προβολής του δείκτη τιμών θα 
κλιμακώνεται όπως των Δημοσίων υπαλλήλων. Για τον καθορισμό της 
ΑΤΑ θα ληφθούν υπ’ όψιν τα ποσοστά μεταβολής του δείκτη τιμών κα¬ 
ταναλωτή που έχουν χορηγηθεί από 1.1.1984. Ως αποδοχές για τον 
υπολογισμό της ΑΤΑ θα λαμβάνονται υπ’ όψιν κάθε φορά ο βασικός μι¬ 
σθός του μισθολογικού κλιμακίου, το επίδομα χρόνου υπηρεσίας, το επί¬ 
δομα εξομάλυνσης διαφόρων μισθολογίου και το επίδομα οικογενεια¬ 
κών βαρών. 

III. Όπου ο οργανισμός Εσωτερικής Υπηρεσίας παραπέμπει στον 
1505/1984 στις περιπτώσεις αυτές θα ισχύουν οι εκάστοτε τροποποιή¬ 
σεις που θα γίνονται στο Νόμο. 

Ότι δεν προβλέπεται στον παρόντα Οργανισμό και αναφέρεται στο 
Νόμο 1505/ θα ακολουθούνται οι διατάξεις του Νόμου αυτού. 

Β. Εξωτερικοί σύμβουλοι - Νομικός σύμβουλος 

Με απόφαση του Δ.Σ. και με σκοπό την εκτέλεση μελετών ή εξειδι- 
κε ϋμένων εργασιών σχεδιασμού - προγραμματισμού και οργάνωσης 
της επιχείρησης την παροχή των πάσης φύσεως νομικών υπηρεσιών (δι¬ 
καστικών και εξωδίκων) μπορεί να προσλαμβάνονται νομικοί οικονομι¬ 
κοί και τεχνικοί σύμβουλοι με σύμβαση. Στη σχετική σύμβαση ανάθε¬ 
σης καθορίζονται ο χρόνος, το ακριβές οιντικείμενο της σύμβασης και το 
ύψος της αμοιβής. 

Ειδικά για τον προσλαμβανόμενο νομικό σύμβουλο ορίζεται ότι αυτός 
θα αμοίβεται με πάγια Λερίόδική αμοιβή μόνο (κώδ. δικηγόρων) και η 
διάρκεια της συμβάσεώς του μπορεί να είναι και αορίστου χρόνου. 

Τα γενικά προσόντα των παραπάνω συμβούλων καθορίζονται με 
απόφαση του Διοικητικού Συμβουλίου της επιχείρησης. 


ΚΕΦΑΛΑΙΟ Δ' 

Τρόπος προσλήψεως προσωπικού προς πλήρωση θέσεων. 

Άρθρο 11 

Διαδικασία πλήρωσης θέσεων. 

Η πλήρωση των κενών ή κενουμένων θέσεων ενεργείται ύστερα από 
απόφαση του Διοικητικού Συμβουλίου της επιχείρησης κρίνοντας για 
την ανάγκη της πληρώσεως αυτών μετά από εισήγηση του Δ/ντή Υπη¬ 
ρεσιών. 

Άρθρο 12 

Τρόπος πληρώσεως θέσεων. 

Οι κενές και κενούμενες θέσεις του προσωπικού της επιχείρησης πλη- 
ρούνται με επιλογή. 

Σε περίπτωση μείωσης του αριθμού των οργανικών θέσεων το τα¬ 
κτικό προσωπικό που περισσεύει δεν απολύεται, αλλά παραμένει σαν 
υπεράριθμο και τοποθετείται ανάλογα με τα προσόντα και την ειδικό¬ 
τητά του μέχρι τη συνταξιοδότησή του. 

Άρθρο 13 

Διαδικασία Πρόσληψης. 

Η επιλογή γίνεται από το Διοικητικό Συμβούλιο της επιχείρησης ή 
από επιτροπή 'που ορίζεται, μετά από προηγούμενη έγκαιρη δημόσια 
πρόσκληση των ενδιαφερομένων. 


Η πράξη πρόσληψης ενεργείται με απόφαση του προέδρου του Διοι¬ 
κητικού Συμβουλίου της ΔΕΥΑ Ναυπλίου όπου αναφέρονται όλα τα 
απαραίτητα προς αυτό στοιχεία και ειδικότερα Αριθ. απόφασης επιλο¬ 
γής του Διοικητικού Συμβουλίου, το Ονοματεπώνυμο και τα προσόντα 
του προσλαμβανόμενου την θέση και το μισθολογικό κλιμάκιο που το¬ 
ποθετείται ο νεοπροσληφθείς, καθώς και η αποκλειστική προθεσμία 
μέσα στην οποία πρέπει να προσέλθει προς ανάληψη υπηρεσίας, η οποία 
δεν μπορεί να υπερβαίνει τις 15 ημέρες. 

Άρθρο 14 

Ανάκληση πρόσληψης. 

Η απόφαση πρόσληψης ανακαλείται αν ο προσληφθείς δεν αποδέ¬ 
χθηκε αυτή ρητώς ή σιωπηρώς αν μετά από παρέλευση δέκα πέντε ημε¬ 
ρών από την ημερομηνία πρόσληψης δεν προσέλθει να αναλάβει υπηρε¬ 
σία. 

Άρθρο 15 

Δοκιμαστική Υπηρεσία. 

Ο προσλαμβανόμενος διανύει ετήσια δοκιμαστική υπηρεσία στην 
διάρκεια της οποίας μπορεί να απολυθεί με αιτιολογημένη απόφαση του 
Διοικητικού Συμβουλίου για λόγους που ανάγονται στην Υπηρεσία. 

Η πρόσληψη και η απασχόληση με δοκιμή θεωρείται σαν Σύμβαση 
Εργασίας Ορισμένου Χρόνου. 

Ένα μήνα πριν την συμπλήρωση της δοκιμαστικής υπηρεσίας το 
Διοικητικό Συμβούλιο μετά από εισήγηση του Δ/ντή υποχρεώνεται να 
αποφανθεί αν ο προσληφθείς είναι κατάλληλος προς συνέχιση της παρο¬ 
χής των υπηρεσιών. 

Αν ο υπάλληλος ή ο εργάτης κριθεί ακατάλληλος για την συνέχιση 
παροχής των υπηρεσιών του απολύεται υποχρεωτικά. 

Αν ο προσληφθείς κριθεί κατάλληλος καταλαμβάνει οργανική θέση 
και η σύμβαση κηρύσσεται αορίστου χρόνου με τους ίδιους όρους της δο¬ 
κιμαστικής Περιόδου. 

Άρθρο 16 

Λύση της σύμβασης Εργασίας. 

1. Το εργατοϋπαλληλικό προσωπικό απολύεται και η σύμβαση κα- 
ταγγέλεται σύμφωνα με τις αντίστοιχες διατάξεις της εργατικής νομο¬ 
θεσίας. 

2. Η απόφαση ενεργείται με πράξη του προέδρου της ΔΕΥΑΝ μετά 
από απόφαση του Διοικητικού Συμβουλίου. 

ΚΕΦΑΛΑΙΟ Γ 
Υποχρεώσεις - Δικαιώματα. 

Άρθρο 17 

Καθήκοντα - Περιορισμοί - Αστική Ευθύνη. 

1. Οι εκάστοτε ισχύουσες διατάξεις για τα θεμελιώδη καθήκοντα, 
τους περιορισμούς και της αστικής ευθύνης των δημοτικών διοικητικών 
υπαλλήλων εφαρμόζονται αναλόγως και στο προσωπικό του παρόντος 
κεφαλαίου εξαιρέσει των περί εντοπιότητος διατάξεων. 

2. Αν η μερική απασχόληση του προσωπικού δεν υπερβαίνει τις τρεις 
ώρες την ημέρα επιτρέπεται σ’ αυτό η κατοχή και δεύτερης θέσεως. 

3. Οι διατάξεις του Ν. 1264/82 «Για τον εκδημοκρατισμό του συν¬ 
δικαλιστικού κινήματος και την κατοχύρωση των συνδικαλιστικών 
ελευθεριών των εργαζομένων», όπως αυτές εκάστοτε τροποποιούμενες 
και συμπληρούμενες ισχύουν, εφαρμόζονται και επί του προσωπικού της 
επιχειρήσεως. 

Άρθρο 18 

Υπερωριακή απασχόληση. 

1. Η υπερωριακή απασχόληση επιτρέπεται προς αντιμετώπιση εκτά¬ 
κτων και επειγουσών αναγκών, εφαρμοζομένων των εκάστοτε ισχυου- 
σών διατάξεων της εργατικής νομοθεσίας. 

2. Η υπερωριακή απασχόληση αποφασίζεται με αιτιολογημένη από¬ 
φαση του διοικητικού συμβουλίου. 

Άρθρο 19 

Μισθολογική προαγωγή του προσωπικού. 

1. Οι μισθολογικές προαγωγές ενεργούνται εκάστοτε μόνον κατά ένα 
μισθολογικό κλιμάκιο και μέχρι του ανωτάτου μισθολογικού κλιμακίου 
της ειδικότητας του μισθωτού. 

2. Οι μισθολογικές προαγωγές των εχόντων πτυχίο Ανωτάτων 
Ανωτέρων Μέσων Σχολών ενεργούνται μετά διετή (2) υπηρεσία. 

Οι μισθολογικές προαγωγές των εχόντων απολυτήριο Δημοτικού 
Σχολείου ενεργούνται μετά δύο (2) χρόνια. 

Άρθρο 20 

Κωλύματα παροχής εργασίας. 

1. Αποδοχές δεν οφείλονται στον προσληφθέντα για μη παρασχεθείσα 
υπηρεσία καθόλου ή εν μέρει από υπαιτιότητά του. 

2. Ο προσληφθείς διατηρεί την αξίωση για αποδοχές αν κωλύεται να 
εργασθεί ένεκα σπουδαίου λόγου κατά τα ισχύοντα στην εργατική νομο¬ 
θεσία. 

3. Οποιαδήποτε ποσόν το οποίο ο προσληφθείς δικαιούται να λάβει 
διαρκούντος του κωλύματος λόγω υποχρεωτικής εκ του νόμου ασφαλί- 
σεως εκπίπτεται εκ των οφειλομένων αποδοχών. 

Άρθρο 21 

Αναγγελία κωλύματος. 

1. Ο προσληφθείς υποχρεούται να αναγγείλει αμελλητί στην υπηρε¬ 
σία κάθε κώλυμα προς παροχή εργασίας. 

2. Αν το κώλυμα συνίσταται σε νόσο αυτού υποχρεούνται να προσκο¬ 
μίσει στην υπηρεσία βεβαίωση του ιατρού κλπ. του οικείου ασφαλιστικού 
οργανισμού κατά τις περί τούτου κείμενες διατάξεις στην οποία θα πι¬ 
στοποιείται η ανικανότητα προς εργασία ως και η πιθανή διάρκεια αυ- 

τήί· 

3. Οσάκις κατά τις κείμενες διατάξεις δεν οφείλονται αποδοχές, η πε¬ 
ρικοπή αυτών ενεργείται με πράξη του εντεταλμένου για την εκκαθά¬ 
ριση και πληρωμή των δαπανών, ειδοποιουμένου προς τούτο από τον 
προϊστάμενο της υπηρεσίας, ανακοινούται δε επί αποδείξει και στον εν¬ 
διαφερόμενο. 

Άρθρο 22 

Άδειες (κανονική-άνευ αποδοχών-εκπαιδευτική). 

Χρόνος εργασίας. 

1. Για τις άδειες (κανονική - άνευ αποδοχών - εκπαιδευτική) και το 
χρόνο εργασίας ισχύουν οι διατάξεις της εργατικής νομοθεσίας. 

Οι ώρες ενάρξεως και λήξεως της εργασίας ορίζονται αναλόγως των 
συνθηκών και του τύπου απασχολήσεως από το διευθυντή υπηρεσιών 
τηρουμένων των διατάξεων της εργατικής νομοθεσίας. 

2. Ο διευθυντής υπηρεσιών καθορίζει την εποχή χορηγήσεως της 
αδείας και τη σειρά προτεραιότητος των δικαουμένων και εντός των 
χρονικών ορίων που ορίζει η εργατική νομοθεσία. 

Οι κανονικές άδειες είναι υποχρεωτικές για το προσωπικό. 


ΚΕΦΑΛΑΙΟ Δ' 

Μεταβολές. 

Άρθρο 23 
Τοποθέτηση. 

Η τοποθέτηση του προσωπικού στις προς πλήρωση κενές θέσεις ενερ- 
γείται με απόφαση του προέδρου του διοικητικού συμβουλίου της επι- 
χειρήσεως. 

Άρθρο 24 
Απόσπαση. 

Απόσπαση του προσωπικού επιτρέπεται μόνο προς κάλυψη εξαιρετι¬ 
κής υπηρεσιακής ανάγκης για ένα το πολύ εξάμηνο, αποκλεισμένης της 
επαναλήψεως προ της παρόδου ενός έτους. Η απόσπαση ενεργείται με 
απόφαση του διευθυντή υπηρεσιών, ο αποσπώμενος λαμβάνει τις απο¬ 
δοχές της θέσεως στην οποία αποσπάται αν αυτές είναι ίσες ή ανώτατες 
από εκείνες της θέσεως από την οποία αποσπάται. 


Άρθρο 25 
Μετακίνηση. 

Απλή μετακίνηση του προσωιπκού σ’ άλλη θέση που απαιτούνται τα 
αυτά προσόντα γίνεται με απόφαση του προϊσταμένου της αρμοδίας 
υπηρεσίας. 

Άρθρο 26 

Μετάταξη. 

1. Η μεταβολή του κλάδου ή της κατηγορίας ή της ειδικότητος που 
ανήκει ο μισθωτός (μετάταξη) γίνεται από το διοικητικό συμβούλιο της 
επιχειρήσεως ύστερα από αίτηση του ενδιαφερομένου, εφόσον υπάρχει 
κενή θέση και ο μετατασσόμενος έχει τα προσόντα για την κατάληψη 
της θέσεως στην οποία μετατάσσεται. 

2. 0 μετατασσόμενος κατατάσσεται στο αντίστοιχο εισαγωγικό μι- 
σθολογικό κλιμάκιο του κλάδου, κατηγορία και ειδικότητα που μετα¬ 
τάσσεται, τίθεται δε κατά την αρχαιότητα μετά τους κατά το χρόνο 
τούτο υπηρετούντες στο αυτό μισθολογικό κλιμάκιο. 

3. Οι βοηθοί τεχνίτες μετά εξαετή ευδόκιμο υπηρεσία και με από¬ 
φαση του Διοικητικού Συμβουλίου της επιχείρησης δύναται να κατα¬ 
λαμβάνουν θέσεις τεχνικών και εφ’ όσον υπάρχουν κενές θέσεις. 

Άρθρο 27 

Ατομικοί Φάκελοι-Εκθέσεις Προσωπικού. 

1. Για κάθε προσλαμβανόμενο μισθωτό τηρείται ίδιος φάκελος που 
περιλαμβάνει όλα τα αναγκαία στοιχεία τα οποία αφορούν στην εν γένει 
υπηρεσιακή κατάσταση αυτού και τις εκθέσεις ουσιαστικών προσόντων. 

2. Για το περιεχόμενο των ατομικών φακέλων και της τηρήσεως αυ¬ 
τών ως και για τον τύπο και το περιεχόμενο των εκθέσεων ουσιαστικών 
προσόντων και τους αμρόδιους προς σύνταξη αυτών εφαρμόζονται ανά¬ 
λογα οι κατωτέρω αποφάσεις του Υπουργού Προεδρίας Κυβερνή- 
σεως. 

α) Σ42/1/15285/16.9.80 ΦΕΚ Β’ 975/29.9.80 «περί τηρήσεώς 
ατομικών φακέλων για το με σύμβαση εργασίας ιδιωτικού δικαίου ει¬ 
δικό επιστημονικό, τεχνικό και βοηθητικό προσωπικό του δημοσίου, 
των ΟΤΑ και των λοιπών ΝΠΔΔ και 

β) Σ42/2/15286/16.9.80. ΦΕΚ Β' 10Ι2/6.10.1980 «περί 
των εκθέσεων ουσιαστικών προσόντων τόυ'επί συμβάσει εργασίας ιδιω¬ 
τικού δικαίου ειδικού επιστημονικού, τεχνικού και βοηθητικού προσω¬ 
πικού του Δημοσίου, των οργανισμών τοπικής αυτοδιοικήσεως και των 
λοιπών νομικών προσώπων δημοσίου δικαίου». 


ΤΜΗΜΑ Ε' 

Λύση της συμβάσεως εργασίας 
Άρθρο 28 

Περιπτώσεις λύσεως της συμβάσεως εργασίας. 

1. Οι προσλαμβανόμενοι κατά τις διατάξεις του παρόντος οργανι¬ 
σμού απολύονται και οι συμβάσεις τους καταγγέλλονται σύμφωνα με τις 
αντίστοιχες διατάξεις της εργατικής νομοθεσίας. 

2. Η απόλυση ενεργείται με απόφαση του Προέδρου του διοικητικού 
συμβουλίου ή του εξουσιοδοτημένου από αυτόν οργάνου της επιχειρή- 
σεως. 

Άρθρο 29 

Ένταξη υπηρετούντος προσωπικού 
του Δήμου Ναυπλίου. 

1. Το προσωπικό που υπηρετεί με σχέση εργασίας ιδιωτικού δικαίου 
(Σ.Α.Χ. στην υπηρεσία ύδρευσης και αποχέτευσης του Δήμου Ναυπλίου 
γίνεται προσωπικό της παρούσης επιχείρησης με την ίδια σχέση που 
υπηρετεί και καταλαμβάνει αντίστοιχες θέσεις από τις προβλεπόμενες 
στον παρόντα Ο.Ε.Υ. 

2. Το ανωτέρω προσωπικό διατηρεί και θα εξακολουθεί να διατηρεί 
στο μέλλον όλα τα δικαιώματα (αποδοχές, παροχές, αποζημιώσεις) που 
θα απορέουν από τις ΕΣΣΕ καθώς και πάσης φύσεως νομοθετήματα 
(συνταξιοδοτικά) που θα ισχύουν στους με σχέση ιδιωτικού δικαίου ερ¬ 
γαζόμενους στους ΟΤΑ μέχρι την με οιοδήποτε τρόπο έξοδο από την 
υπηρεσία. 

3.1ε περίπτωση διαλύσεως της επιχείρησης το προσωπικό αυτό με- 
ταφέρεται και πάλι στον Δήμο Ναυπλίου και καταλαμβάνει αντίστοιχες 
θέσεις εργασίας. 

Άρθρο 30 

Προσωπικό προς κάλυψη παροδικών αναγκών 
Πρόσληψη - Υπηρεσιακή κατάσταση. 

1. Υπό της επιχειρήσεως δύναται να προσλαμβάνεται προσωπικό επί 
συμβάσει ιδιωτικού δικαίου προς αντιμετώπιση κατεπειγουσών υπηρε¬ 
σιακών αναγκών εμφανιζόμενων στις περιπτώσεις: 

α) Κενώσεως θέσεων και μέχρι πληρώσεως αυτών, εφόσον έχει κινη¬ 
θεί η νόμιμος διαδικασία για την πλήρωση αυτών και μέχρι (5) πέντε 
μήνες κατά ανώτερο όριο χρόνου. 

β) Απουσίας τακτικού προσωπικού λόγω αδειών (κανονικών, κυή- 
αεως και τοκετού, αδικαιολσγήτυ απουσίας κλπ.) και το αντίστοιχο χρο¬ 
νικό διάστημα. 

γ) Καλύψεως εποχιακών ή άλλων περιοδικών αναγκών που δεν 
εμπίπτουν στις μετά στοιχεία (α) και (β) περιπτώσεις και μέχρι τρεις μή¬ 
νες κατ’ ανώτατο όριο του χρόνου. 

2. Η πρόσληψη ενεργείται δι’ αποφάσεως του Προέδρου του διοικητι¬ 
κού συμβουλίου. 

Η επιλογή ενεργείται ελεύθερα κατά την κρίση του Προέδρου του 
διοικητικού συμβουλίου άνευ διαδικασίας. 

Η σύμβαση εργασίας λογίζεται καταρτισθείσα από της αναλήψεως 
υπηρεσίας και λύεται αυτοδικαίως όταν λήξει ο χρόνος διάρκειας της 
χωρίς καταβολή ουδεμίας αποζημίωσεως. 

Για την αυτοδίκαιη λύση της συμβάσεως εργασίας εκδίδεται διαπι- 
στωτική πράξη από το αρμόδιο για την πρόσληψη όργανο. 

3. Οι αποδοχές του εκτάκτου προσωπικού ρυθμίζονται κατά τις εκά- 
στοτε ισχύουσες συμβάσεις της ΠΟΠΟΤΑ. 

ΚΟΙΝΩΝΙΚΗ ΠΡΟΝΟΙΑ 

Στα παιδιά εργατοϋπαλλήλων της Δ.Ε.Υ.Α.Ν. που αριστεύουν στις 
προαγωγικές ή απολυτήριες εξετάσεις, στην μέση, ανώτερη, ανώτατη 
εκπαίδευση μπορεί να χορηγηθεί από την Δ.Ε.Υ.Α.Ν. χρηματικό βρα¬ 
βείο σε ποσά που καθορίζεται από το Δ.Σ. 

Στο εργατικό προσωπικό χορηγούνται ετήσια τα παρακάτω είδη: 

1) Άντρες: χειμερινά: 

2 παντελόνια, 2 πουλόβερ μάλλινα, 2 ζεύγη γάντια, 1 ζευγάρι μπο- 
τάκια, 1 πηλίκιο. 

θερινά: 

2 παντελόνια, 2 πουκάμισα εργασίας, 1 ζευγάρι σκαρπίνια δερμά¬ 
τινα, 1 πηλίκιο. 

2) Γυναίκες: χειμερινά: 

2 ρόμπες, 2 πουλόβερ μάλλινα, 2 ζεύγη γάντια, 1 ζευγάρι μποτάκια. 

θερινά: 

2 φούστες, 2 μπλούζες βαμβακερές,. 1 ζευγάρι παπούτσια. 

Χορηγείται επίσης: 

1 προσόψιο ανά 4μηνο, 1 κιλό σαπούνι το μήνα, 1 σακκάκι δερμάτινο 
ανά 3ετία. 

Ο μειοδοτικός διαγωνισμός για την προμήθεια των ειδών γίνεται μέ¬ 
χρι τέλους Φεβρουάριου κάθε έτους. 

Η υπηρεσία σε συνεργασία και με συγκατάθεση των εργαζομένων 
μπορούν να προσαρμόζουν τα είδη ανάλογα με τις ανάγκες και τις ιδιο¬ 
μορφίες των εργασιακών χώρων τους με άλλα είδη ίσης αξίας. 

Σε περίπτωση αδυναμίας της Δ.Ε.Υ.Α.Ν. να χορηγήσουν τα παρα¬ 
πάνω, στις τακτές προθεσμίες, καταβάλλεται απ’ αυτούς εξ ολοκλήρου 
η αξία των ειδών αυτών σε χρήμα. 

Χορηγείται ποσότητα γάλακτος 640 γρ. ημερήσια. Σε περίπτωση 
αδυναμίας χορήγησης γάλακτος καταβάλλεται το αντίτιμό του στην 
τρέχουσα τιμή και υπολογίζεται στις αποδοχές σύμφωνα με την 10/3 
απόφαση του Δ.Σ.Δ.Δ. Αθηνών ΦΕΚ 126/Β/23.3.83. 

Άρθρο 31 

Μετάταξη υπηρετούντος μονίμου προσωπικού 
σε Δήμους, Κοινότητες ή άλλους φορείς, 

Το τακτικό διαβαθμισμένο προσωπικό Δήμου, Κοινοτήτων ή άλλων 
φορέων που υπηρετεί σε υπηρεσίες υδρεύσεως και αποχετεύσεως, δύνα- 
ται με αίτηση τού και ύστερα από απόφαση του παρά τη Νομαρχία Υπη¬ 


ρεσιακού Συμβουλίου, να μετατάσσεται με τις θέσεις που κατέχει στην 
επιχείρηση, διεπόμενο ως προς όλες τις υπηρεσιακές του μεταβολές και 
δικαιώματα από τις υπηρεσιακές του μεταβολές και δικαιώματα από 
τις εκάστοτε ισχύουσες ειδικές περί του προσωπικού τούτου διατάξεις 
των Δήμων. 

ΚΕΦΑΛΑΙΟ Ζ' 

Τελικές διατάξεις 

Άρθρο 32 

Διαπίστωση Ξένης γλώσσας. 

Η γνώση μιάς από τις ξένες γλώσσες Αγγλικής ή Γαλλικής ή Γερμα- 
νικής διαπιστώνεται με αντίστοιχο τίτλο ή δοκιμασία. 

Άρθρο 33 

Σε περίπτωση στρατεύσεως προσωπικού της επιχειρήσεως, τούτο 
διατηρεί τη θέση του, εφαρμοζομένων επ’ αυτού των εκάστοτε ισχυου- 
σών περί των στρατευομένων μισθωτών διατάξεων. 

Ο χρόνος της τοιαύτης στρατεύσεως προσμετρείτ:'.ι για κάθε συνέ¬ 
πεια του εργαζομένου. 

Άρθρο 34 
Ηθικές Αμοιβές. 

Για εξαιρετικές πράξεις περί την εκτέλεση της υπηρεσίας και για 
εξαιρετική απόδοση δύναται με απόφαση του διοικητικού συμβουλίου ν’ 
απονέμονται στο προσωπικό ηθικές αμοιβές ως εξής: 

α) Ευαρέσκεια. 

β) Γραπτός έπαινος ανακοινούμενος και στο υπόλοιπο προσω¬ 
πικό. 

Άρθρο 35 

Ανάθεση καθηκόντων κλπ. 

1. Με αποφάσεις του προέδρου του διοικητικού συμβουλίου ανατίθε¬ 
ται καθήκοντα προϊσταμένων, οιασδήποτε στάθμης διοικήσεως σε μι¬ 
σθωτούς της επιχειρήσεως, τηρουμένων των διατάξεων του Ν. 1069/ 
80. 

2. Με όμοιες αποφάσεις ανατίθεται στο εν γένει υπηρετούν προσωπι¬ 
κόν ή άσκηση άλλης εργασίας ανάλογα με τα προσόντα του που κατέχει. 

3. Η κατά την προηγούμενη παράγραφο ανάθεση καθηκόντων δεν 
Ιιεταβάλλει την υπηρεσιακή κατάσταση του μισθωτού, ο οποίος διατηρεί 
το μισθολογικό του κλιμάκιο και την οργανική θέση της κατηγορίας και 
ειδικότητάς του. 

4. Στους μισθωτούς που έχουν ανατεθεί καθήκοντα προϊσταμένου δι¬ 
καιούνται καθ’ όλη τη χρονική διάρκεια ασκήσεως των καθηκόντων 
τούτων όλων των για την οικεία θέση τυχόν προβλεπομένων ειδικών 
επιδομάτων, που η χορήγηση τους διακόπτεται με την ανάκληση της 
περί αναθέσεως των καθηκόντων προϊσταμένου αποφάσεως. 

Η διακοπή της καταβολής των επιδομάτων τούτων, άρχεται από της 
πρώτης του επομένου της χρονολογίας εκδόσεως της ανακλητικής απο¬ 
φάσεως μηνός. 

Άρθρο 36 

Αναπλήρωση προϊσταμένου · 

1. Διευθυντής υπηρεσιών που λείπει ή απουσιάζει ή κωλύεται, ανα¬ 
πληρώνεται από ένα των προϊσταμένων των υπηρεσιών οριζόμενος από 
τον Πρόεδρο του διοικητικού συμβουλίου, κατά τις διατάξεις του Ν. 

1069/80. 

2. Προϊστάμενος υπηρεσίας που λείπει ή απουσιάζει ή κωλύεται, ανα¬ 
πληρώνεται από τον Προϊστάμενο άλλης υπηρεσίας ή τον Προϊστάμενο 
τμήματος οριζόμενος από το διευθυντή υπηρεσιών. 

3. Προϊστάμενος τμήματος που λείπει ή απουσιάζει ή κωλύεται, ανα¬ 
πληρώνεται από τον προϊστάμενο άλλου τμήματος ή μισθωτού του αυ¬ 
τού τμήματος οριζόμενο από το διευθυντή υπηρεσιών. 

Άρθρο 37 

Η ισχύς του παρόντος ΟΕΥ άρχεται από της εγκρίσεώς του. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ναύπλιο, 24 Οκτωβρίου 1989 

Ο Νομάρχης 

ΣΤ. Π Α Π ΑΝΙΚΟΛΑΟΥ 

